**Te-aș decreta chiar conștința mea...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am adunat atâta liniște în mine,

(că uneori și eu mă îngrozesc).

- Dar niciodată nu-ți voi fi rușine!

Căci nu-mi stă-n caracter să mă-njosesc.

Nici nu mai știu dacă îmi e de-ajuns,

(s-o tot adun și să o rabd în mine).

De parcă, uneori, sunt la concurs,

În care mă întrec eu și cu tine.

Eu te-aș dori scăldată-n nemurire,

(dar pentru asta trebuie să riști).

- Și să-ți asumi un gram de fericire,

Ca ochii tăi să nu mai fie triști.

Pentru steluțele aprinse-n ochii tăi,

- Eu am bătut o cale-atât de lungă!

- Să fiu prezent când ei sunt în văpăi!

Arzând în mine dragostea nătângă.

Te-aș decreta chiar ... conștiința mea,

(să fii prezentă, mai mereu, în mine).

- Și foarte drastic mi-aș analiza!

Comportamentul ... care-i dependent de tine.

Brăila, septembrie 2017